Petrus sanctæ Lugdunensis Ecclesiæ Minister, Apostolicæ Sedis Legatus, venerabili fratri Petro Trinorciensi Abbati, ejúsque successoribus legitimè substituendis,  monachis ibidem Deo servientibus in perpetuum. Sanctorum  venerabilium locorum possessiones,  jura ad Ecclesias pertinentia, non solùm protectionis nostræ patrocinio defendere, verùm  proprietatum nostrarum largitione debemus augere. Eapropter, dilecti in Christo fratres, postulationibus vestris assensum annuentes, Ecclesiam de Moncello cum possessionibus suis, vobis pleno jure tradimus, salvo in omnibus nostro jure pontificali,  censu quinque solidorum singulis annis domui nostræ in Synodo dominicæ Adventus à vobis solvendo: exceptâ paratâ quæ XX.  unius denarii summam tenet. In Ecclesiâ quoque de Buellâ, quam juri Ecclesiæ vestræ confirmamus, excepto supradicto censu, duodecim nummorum censum ponimus. Facta sunt hæc in præsentiâ nostrâ, præsente  assensum præbente huic largitioni nostræ Stephano Lugdunensi Archidiacono,  Girino Dapifero,  Guillelmo monacho;  à Berengario per hanc paginam, præsentium  futurorum memoriæ commendatâ.